Som regionalt spillested vil det musiske hus være sikret et årligt stastilskud, som gør at stedet kan tiltrække større kunstnere og flere arrangementer. - Det Musiske Hus er i dag det eneste sted, der nord for Aalborg tilbyder professionelt drevne koncert- og teateraktiviteter. Det er mange år siden, vi i Vendsyssel har haft et regionalt spillested, og for os er det oplagt, at Det Musiske Hus i Frederikshavn er den kulturinstitution nord for Limfjorden, der er bedst egnet til at bære opgaven, siger Bjarne Kvist, formand for kultur- og fritidsudvalget i Frederikshavn Kommune, i en pressemedelelse. Ansøgningen gælder for årene 2009 til 2012. Det forventes at indstillingerne fra Kunstrådets musikudvalg ligger klar i slutningen af marts. Musikudvalgets tilskudsramme til de regionale spillesteder er på ca. 23 mio. kr. årligt. Der er 20 regionale spillesteder fordelt over landet, heraf to i aalborg, nemlig Skråen og Studenterhuset, men altså ingen i Vendsyssel. Det Musiske Hus åbnede 2004 og har plads til mellem 50 og 900 koncertgæster.

Referat:
Det Musiske Hus søger om at blive udpeget som regionalt spillested.